text: কালিগঞ্জ সংবাদ ॥ অসুস্থ মুক্তিযোদ্ধাকে চিকিৎসা সহয়তা প্রদান | Voice of Satkhira
  বুধবার,৮ই ডিসেম্বর, ২০২১ খ্রিস্টাব্দ , ২৩শে অগ্রহায়ণ, ১৪২৮ বঙ্গাব্দ, হেমন্তকাল
  কালিগঞ্জ সংবাদ ॥ অসুস্থ মুক্তিযোদ্ধাকে চিকিৎসা সহয়তা প্রদান
  431 বার দেখা হয়েছে
  এপ্রিল ৫, ২০১৭ কালিগঞ্জ ফটো গ্যালারি
  সুকুমার দাশ বাচ্চু কালিগঞ্জ ::
  কালিগঞ্জ উপজেলা মুক্তিযোদ্ধা সংসদের উদ্যোগে ক্যান্সারে আক্রান্ত বীরমুক্তিযোদ্ধাকে চিকিৎসা সহায়তায় নগত আর্থিক অনুদান প্রদান করা হয়েছে। মহান মুক্তিযুদ্ধ কালিন নবম সেক্টরের উপ-অধিনায়ক ক্যাপ্টেন এম এন নূরল হুদা'র পক্ষ থেকে বুধবার দুপুরে কালিগঞ্জ উপজেলার কুশুলিয়া ইউনিয়নের বাজার গ্রামের মৃত ছাকাত আলী গাজীর অসুস্থ পুত্র বীর মুক্তিযোদ্ধা মুনসুর আলী গাজীকে সাড়ে পাঁচ হাজার টাকা চিকিৎসা সহয়তা প্রদান করা হয়। শর্য্যাশায়ী মুক্তিযোদ্ধা মুনসুর আলীর বাড়িতে গিয়ে চিকিৎসা সহয়তা প্রদানের সময় উপস্থিত ছিলেন কালিগঞ্জ উপজেলা মুক্তিযোদ্ধা সংসদের সাংগঠনিক কমান্ডার শেখ ওজিয়ার রহমান, বীর মুক্তিযোদ্ধা মুনসুর আলী, বিশিষ্ঠ মুক্তিযোদ্ধা সিদ্দিকুর রহমান সহ মুক্তিযোদ্ধা সংসদের নেতৃবৃন্দ। এসময় উপস্থিত নেতৃবৃন্দ অসুস্থ মুক্তিযোদ্ধা মুনসুর আলীর সুস্থতা কামনা করে দোয়া ও মোনাজাত করেন।
  কালিগঞ্জে ৪ জুয়াড়ী আটক ভ্রাম্যমান আদালতে জরিমানা
  কালিগঞ্জ থানা পুলিশের অভিযান চালিয়ে ৪ এপ্রিল বুধবার বেলা ১১টায় ফতেপুর জুয়ার আসর থেকে চার জুয়াড়িকে আটক করেছে। আটকৃতরা হলো উপজেলার বিষ্ণপুর ইউনিয়নের নীলকণ্ঠপুর গ্রামের মৃত আমির আলী গাজির ছেলে শহিদুল ইসলাম (৫০), একই ইউনিয়নের ফতেপুর গ্রামের কালু গাজির ছেলে মোকছেদ আলী (৪৬), একই গ্রামের মৃত সৈয়দ আলী কারিকরের ছেলে হাবিবুর রহমান (৩৫), পারুলগাছা গ্রামের সামছুর রহমানের ছেলে সিরাজুল ইসলাম। বুধবার বেলা ১১ টার দিকে ভ্রাম্যমান আদালতের নির্বাহী ম্যাজিষ্ট্রট ও উপজেলা নির্বাহী কর্মকর্তা গোলাম মাঈন উদ্দিন হাসান প্রত্যেক জুয়াড়িদের দুই 'শ টাকা জরিমানা করে।
  ভদ্রখালী মাধ্যমিক বিদ্যালয়ের ৪ জন ছাত্রীর বৃত্তি লাভ
  কালিগঞ্জ উপজেলার ভদ্রখালী মাধ্যমিক বিদ্যালয় হতে ২০১৬ সালে জেএসসি পরীক্ষায় একজন ট্যালেন্টপুলে ও ৩ জন সাধারণ গ্রেডে বৃত্তি পেয়ে স্কুলের সুনাম অক্ষুন্ন রেখেছে। ট্যালেন্টপুলে বৃত্তি প্রাপ্ত ভদ্রখালী গ্রামের শ্যামল কুমার দে কন্যা ঋতু দে। সাধারণ গ্রেডে বৃত্তি পেয়েছে ভদ্রখালী গ্রামের শফিকুল ইসলামের কন্যা সম্পা ইয়াছমিন, মহৎপুর গ্রামের আনিছুর রহমানের কন্যা আজমিরা পারভীন ও একই গ্রামের শাহাজান আলীর কন্যা ফতেমা খাতুন।
  গড়ইমহল কমিউনিটি ক্লিনিকের সভা অনুষ্ঠিত
  নবযাত্রা প্রকল্প ওয়াল্ড ভিশন বাংলাদেশের সহযোগীতায় গতকাল বুধবার সকাল ১০টায় কালিগঞ্জ উপজেলার রতনপুর ইউনিয়নের গড়ইমহল কমিউনিটি ক্লিনিকে সাপোট গ্রুপের দ্বি-মাসিক সাধারণ সভা অনুষ্ঠিত হয়েছে। লিয়াকাত আলীর সভাপতিত্বে ৩টি সাপোট গ্রুপের সভায় বক্তব্য রাখেন ইউপি মেম্বর গাজী মোঃ খায়রুল, মোঃ বাবুল, লাভলী বেগম, জান্নতুল ফেরদৌস, মাহমুদা, মাসকুরা বেগম, ওয়াল্ড ভিশনের এমসিএইচএন অফিসার মিনহাজ উদ্দিন আহম্মেদ ও লিনা হেলেনা গোমেজ। সভাটি পরিচালনা করেন গড়ইমহল ক্লিনিকের সিএইচসিপি মেহেদী আল মাসুদ।